b'\n_START_ARTICLE_\nClausius-Mossottijeva zveza\n_START_SECTION_\nZgodovina\n_START_PARAGRAPH_\nClausius-Mossottijeva zveza nosi ime po italijanskem fiziku Ottavianu-Fabriziu Mossottiju, ki je v razpravi, izdani leta 1850, analiziral zveze med dielektri\xc4\x8dnimi lastnostmi dveh razli\xc4\x8dnih sredstev, ter po nem\xc5\xa1kem fiziku in matematiku Rudolfu Clausiusu, ki je formulo eksplicitno podal \xe2\x80\x93 ne kot zvezo med dielektri\xc4\x8dnimi konstantami, ampak med lomnimi koli\xc4\x8dniki \xe2\x80\x93 leta 1879 v drugem zvezku (Die mechanische Behandlung der Elektrizit\xc3\xa4t) svoje tridelne monografije Die mechanische W\xc3\xa4rmetheorie._NEWLINE_Enak izraz se pojavi tudi pri obravnavi prevodnosti, kjer navadno nosi ime Maxwellova formula, ter pri obravnavi lomnosti, kjer je navadno znan kot Lorentz-Lorenzeva zveza.'